William Grocyn

William Grocyn (født ca. 1446 i Colerne i Wiltshire i England, død 1519 i Maidstone i Kent) var en engelsk humanist.

William Grocyn studerte først i Winchester, men kom snart til Oxford, der han tok doktorgraden og ble en skattet foreleser. Det var Grocyn som introduserte undervisning i gresk der. 
Blant hans elever i Oxford var William Warham, som ble erkebiskop av Canterbury. 

Omkring 1488 reiste Grocyn til Italia, der han før sin hjemkomst i 1491 hadde gjestet Firenze, Roma og Padova, og studert gresk under Demetrius Chalchondyles og Politian. 
William Grocyn tilhørte samme humanistiske krets som John Colet, William Lilye og Thomas Linacre i Oxford, og var venn av Erasmus.

I 1506 ble han på erkebiskop Warhams anbefaling utnevnt til master eller warden for All Hallows College i Maidstone i Kent, en stilling til han hadde inntil sin død der i 1519.

Referanser

Humanister
Engelske klassiske filologer
Personer fra Wiltshire